Kate Williams (Tarixchi). Kate Williams (1974-yilda tugʻilgan) — britaniyalik tarixchi, yozuvchi va teleboshlovchi. U University of Reading oliygohining tarix boʻyicha jamoatchilik bilan ishlash professori. Yoshlik davri va taʼlim. Williams Stourbridge shahrida tu’gilib oʻsgan. Uning otasi Gwyn advokat, onasi Margaret oʻqituvchi boʻlgan. Uning otasi va buvisi Conwy Valley vodiysidan edi. U Birminghamdagi Edgbaston High School for Girls maktabida tahsil olgan. U Oksforddagi Somerville kollejida bakalavr va DPhil darajasini olish uchun tahsil oldi va keyinroq u yerda kollej olimi sifatida ish boshlab, Violet Vaughan Morgan universiteti stipendiyasini oldi. U Queen Mary University of London va Royal Holloway universitetining magistrlik darajasiga ega. U doktoranturada oʻqiyotganda Emma Hamilton shaxsini tadqiq qila boshladi. Ish faoliyati. Williams Royal Holloway University of London Creative Writing yoʻnalishi boʻyicha magistrlik darajasida maʼruza qilgan. 2015-yilning yozida Williams University of Reading universitetining tarix boʻyicha jamoatchilik bilan aloqa professori lavozimini egalladi. Jurnalistika va boshqa ishlar. Williams Britaniya gazetalari, jumladan "The Daily Telegraph" va "BBC History", "History Today" va "Financial Times" uchun tarixga oid maqolalar yozadi. 2010-yilda u Biographer’s Club Tony Lothian First Biography Prize, Book Drum Tournament 2010 va Litro/ IGGY International Young Personʼs Short Story mukofotlarida nomzodlarni saralashda hakamlik qilgan. „"Litro"“ adabiy jurnalining 104-sonida uning „Yuraklarning zaifligi“ nomli qissasi bosilgan. Televideniye va radio. Williams ijtimoiy, konstitutsiyaviy va qirollik tarixi mavzularini yorituvchi boshlovchi va ekspert sifatida radio va televideniyeda tez-tez chiqishlar qilib turadi. U 2011-yilgi Royal Wedding (Qirollik to‘yi) ni faol yoritib borgan va ko‘pincha "BBC Breakfast", "Newsnight", "The Review Show", Sky News, BBC News 24, "Today programme", "Broadcasting House", "Night Waves", "Womanʼs Hour", Channel Five va yangiliklarni tarixiy va madaniy jihatdan tahlil qilgan. U 2012-yilda BBC One telekanalida qirolichaning parlamentga murojaati va Qirolichaning BBC parlamentidagi nutqini yoritgan. Williams 2011-yildan 2013-yilgacha efirga uzatilgan BBC Two kanalidagi „"Restoration Home"“ teledasturida ijtimoiy tarixchi sifatida chiqishlar qilgan. U BBC Two uchun Young Victoria"Timewatch" dasturini, "The Guardian" tomonidan „eng yaxshi tarixiy hikoya“ deb eʼtirof etilgan ""The Secret History of Edward VII" (Eduard VII ning maxfiy tarixi)" filmini taqdim etdi. U tez-tez hujjatli filmlarda ham ishtirok etib turadi, jumladan, "Faulks on Fiction" va "The Great British Bake Off" filmining uchta seriyasi, shuningdek, Queen Victoria, Balmoral, Sherlok Holmes, Jack Ripper, Nelsonʼs Trafalgar, Elizabeth II va "Hidden Killers of the Victorian Home dasturlarida" tarix, adabiyot va madaniyat mavzularini muhokama qiladi. U Radio 4 uchun Samuel Smiles haqidagi "The Grandfather of Self-Help" hujjatli filmini yozdi va taqdim etdi. U, shuningdek, Smiles tarixiga bagʻishlab, 2012-yil iyun oyida efirga uzatilgan Radio 4 hujjatli filmining boshlovchisi hamdir. Williams Frank Skinnerning 2014-yilgi "The Rest is History" radioshousida tarixchi sifatida muntazam ishtirok etgan. Williams 2015-yil bahorida BBC4 telekanalida efirga uzatiladigan "The Quizeum dasturining" ham doimiy ishtirokchisi boʻlgan. U 2016-yil 2-yanvarda namoyish etilgan "Celebrity Mastermind" viktorinasining g‘olibi bo‘lgan. Williams, shuningdek, BBC Two telekanalida 2016-yil 4 va 25-yanvar kunlari efirga uzatilgan "Insert Name Here"epizodlarida va dasturning 2016-yil 21-dekabrdagi Rojdestvo sonidagi to‘rtta epizodida ishtirok etdi. Uilyams BBC televideniyesida "Versailles" serialiga asoslangan "Inside Versailles" onlayn mini-serialida ham qatnashdi. U, shuningdek, 2016-yilda „ Would I lie To You?“ nomli BBC One kanalining komedik ko‘rsatuvida ishtirok etdi. U 2016-yil 6-oktabrdan boshlab beshta shouda Dictionary Corner on "Countdown" aʼzosi bo‘ldi. 2016-yil 13-dekabrda u Suzannah Lipscomb va David Harperga qarshi Ketrin Sauton bilan birga "Celebrity Antiques Road Trip" tanlovida ishtirok etdi. Williams va jamoa aʼzosi Robin Ince 2018-yil 13-yanvarda efirga uzatilgan „"Pointless Celebrities"“ koʻrsatuvi gʻolibi boʻlishgan. 2020-yilda Williams Chizzy Akudolu, Charlie Higson va Tom Allen bilan birga BBC Two telekanalida efirga uzatilgan "Richard Osmanʼs House of Games" dasturida chiqa boshladi. Shaxsiy hayot. Williams va uning turmush oʻrtogʻi, noshir Marcus Gippsning bir nafar qiz farzandi bor. Bibliografiya. Williamsning turli jurnal va kitoblarda chop etilgan akademik esselari bor: